Huisbraak: Derde van boewe stap by deure inNog ŉ kommerwekkende neiging is ŉ 10%-toename in voorvalle tussen 18:00 en 06:00 in Desember. (Argieffoto: pixabay) Die feestyd is vir die meeste mense dalk ŉ kans om te gee, maar data van Auto & General wys dat dit ook ŉ tydperk is wanneer boewe summier vat wat hulle wil hê. Statistieke van eise by die versekeraar wys dat huisbrake tussen Kersfees en Nuwejaar met ŉ enorme 33% toeneem – heel waarskynlik omdat mense vriende en familie gaan besoek en hul huise kwesbaar vir misdadigers is. Dit word ook toegeskryf aan items van groot waarde wat oor die Kerstyd in huise is. Boewe het sedert die aanvang van die Covid-19-pandemie ook van werkswyse verander. Wanneer data van Desembermaande vóór die pandemie vergelyk word, kan gesien word dat inbrekers nou meer gereeld toegang tot ŉ huis deur ŉ voor- of agterdeur – eerder as ŉ venster – kry. “Dit kan ŉ aanduiding wees dat misdadigers nou, met meer mense wat tuisbly, ŉ oop deur uitbuit of taktieke gebruik soos om hulle as afleweraars of tegnici voor te doen.” Nog ŉ kommerwekkende neiging is ŉ 10%-toename in voorvalle tussen 18:00 en 06:00 in Desember. Boonop word sowat 10% van voorvalle eers meer as twee dae ná die inbraak aangemeld, wat tekenend kan wees dat veiligheidstelsels nie deeglik ingestel is nie. “Hoewel ons almal ŉ blaaskans wil neem en vir ŉ wyle net van ons verantwoordelikhede wil vergeet, moet ons onthou dat misdadigers nie met vakansie gaan nie en dat ons nie kan bekostig om ons waaksaamheid te verslap nie,” sê Ricardo Coetzee, hoof van Auto & General. “Ons moet verseker dat elke voorsorgmaatreël getref word en elke sekerheidsmaatreël ingestel is.” Coetzee sê proaktiewe beplanning is deurslaggewend om ŉ dramavrye Kerstyd te help verseker. (Argieffoto: pixabay) Tref só ekstra voorsorg: Beveilig jou huis